วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
10 ก.ค. 2558

ASL SECURITIES
ภาครวมตลาดภาคเช้า : ดัชนีไทย SETปิดบวก 1478.74(+6.17) กรอบ 1476-1487 ขึ้นมากสุด10กว่าจุด เช้านี้ภาพรวมทั้งโลกเป็นบวก ปรับตัวขึ้นในทิศทางเดียวกันตามตลาดหุ้นจีนที่รีบาวด์หลังร่วงอย่างแรงซึ่งรัฐบาลจีนเองได้ออกมาตรการต่างๆเพื่อพยุงตลาดไว้ นอกจากนี้กรีซเองได้ยื่นแผนปฏิรูปหนี้ให้กับกลุ่มประเทศยูโรโซนแล้ว แม้ยังไม่มีการเปิดเผยรายละเอียดของแผน แต่แสดงให้เห็นว่ากรีซคงไม่ผิดนัดชำระหนี้กับเจ้าหนี้ และกรีซยังไม่อยากออกการเป็นสมาชิกของสหภาพยุโรป (EU) ซึ่งกลุ่มเจ้าหนี้ต่างต้องการให้กรีซลดเงินบำนาญและปฏิรูปการจัดเก็บภาษีแลกกับแผนช่วยเหลือ ติดตามการประชุมผู้นำประเทศอียูทั้ง28ประเทศในวันอาทิตย์ที่12ก.ค.
ปัจจัยบวกไทยคือการขยายตัวภาคการท่องเที่ยวและการเบิกจ่ายภาครัฐ แม้หอการค้าไทยคาดภัยแล้งส่งผลต่อจีดีพีลดลง0.52% ปรับประมาณการปีนี้โตแค่ 3%  ราคาน้ำมันก็ได้ดีดขึ้น น่าจะส่งผลดีต่อหุ้นในกลุ่มพลังงาน และก.คลังเตรียมขาดดุลมากขึ้นเป็น 4% หากจีนส่งผลกระทบยาวถึงปีหน้า จับตาตัวเลขเศรษฐกิจสัปดาห์หน้า หุ้นที่บวกดัชนี คือ SCB KBANK AOT CPN BBL CPALL IVL KTB TRUE หุ้นที่ลบดัชนี  คือ TUF EA MAKRO INTUCH PTTEP DTAC ADVANC
 
แนวโน้มตลาดและหุ้นที่น่าสนใจภาคบ่าย
มีโอกาสปรับขึ้นทดสอบ 1,486 อีกครั้ง
แนวโน้มภาคบ่ายเชิงเทคนิค : ดัชนีช่วงเช้าเปิดตัวเบรคผ่านกรอบ Falling Wedges ถือเป็นสัญญาณดี มีโอกาสปรับขึ้นทดสอบจุดสูงสุดของวันที่ 1,486 อีกครั้ง
MCS (ราคาปิดภาคเช้า 9.90)
แนะนำซื้อเก็งกำไร ราคายังอยู่ในแนวโน้มขาขึ้น มีโอกาสปรับตัวขึ้นต่อ โดยมีเป้าหมายแรกที่ 10.70 โดยมี 9.3 เป็นจุดตัดขาดทุน
VNG (ราคาปิดภาคเช้า 11.70)
แนะนำซื้อหากยืน 11.80 ได้ ราคาอยู่ในช่วงทดสอบจุดสูงสุดเก่าที่ 11.70 หากยืนได้ คาดว่าจะมีแรงเหวี่ยงขึ้นไปทดสอบที่ 13.50     